CELEX: 31980R1459
Language: el
Date: 1980-06-09 00:00:00
Title: Κανονισμός (ΕΟΚ) αριθ. 1459/80 τού Συμβουλίου τής 9ης Ιουνίου 1980 περί τροποποιήσεως τού κανονισμού (ΕΟΚ) αριθ. 1119/78 «περί προβλέψεως ειδικών μέτρων γιά τά πίσα, τά κουκιά καί τά φούλια πού χρησιμοποιούνται στή διατροφή ζώων»

Avis juridique important

|

31980R1459

Κανονισμός (ΕΟΚ) αριθ. 1459/80 τού Συμβουλίου τής 9ης Ιουνίου 1980 περί τροποποιήσεως τού κανονισμού (ΕΟΚ) αριθ. 1119/78 «περί προβλέψεως ειδικών μέτρων γιά τά πίσα, τά κουκιά καί τά φούλια πού χρησιμοποιούνται στή διατροφή ζώων»  

Επίσημη Εφημερίδα αριθ. L 146 της 12/06/1980 σ. 0003 - 0003 Ελληνική ειδική έκδοση: Κεφάλαιο 03 τόμος 29 σ. 0005 

ΚΑΝΟΝΙΣΜΟΣ (ΕΟΚ) αριθ. 1459/80 ΤΟΥ ΣΥΜΒΟΥΛΙΟΥ της 9ης Ιουνίου 1980 περί τροποποιήσεως του κανονισμού (ΕΟΚ) αριθ. 1119/78 "περί προβλέψεως ειδικών μέτρων για τα πίσα, τα κουκιά και τα φούλια που χρησιμοποιούνται στη διατροφή ζώων"ΤΟ  ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι ο κανονισμός (ΕΟΚ) αριθ. 1119/78(3) προβλέπει τη χορήγηση ενισχύσεως για τα πίσα, τα κουκιά και τα φούλια που συγκομίζονται στην Κοινότητα και χρησιμοποιούνται στην παρασκευή ζωοτροφών- ότι φάνηκε πως ορισμένα εργοστάσια χρησιμοποιούν τα προαναφερθέντα προϊόντα για τη λήψη συμπυκνωμένων πρωτεϊνών προοριζομένων για τη διατροφή των ανθρώπων- ότι τα άλλα προϊόντα που παράγονται κατά τη διαδικασία εκχυλίσεως και τα οποία αντιπροσωπεύουν το  μεγαλύτερο μέρος της χρησιμοποιουμένης ποσότητος, προορίζονται να χρησιμοποιηθούν στη διατροφή των ζώων- ότι πρέπει να προβλεφθεί η χορήγηση της ενισχύσεως εξίσου προς τα εργοστάσια αυτά κατ' αναλογία των ποσοτήτων πίσων, κουκιών και φουλίων που  προορίζονται για την παρασκευή ζωοτροφών και υπό τον όρον ότι τα εν λόγω προϊόντα έχουν μία ορισμένη περιεκτικότητα σε πρωτεΐνες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 2 παράγραφος 2 του κανονισμού (ΕΟΚ) αριθ. 1119/78 αντικαθίσταται από το ακόλουθο κείμενο:  "2. Η ενίσχυση χορηγείται μόνο στους παρασκευαστές ζωοτροφών και στις μονάδες εκχυλίσεως συμπυκνωμένων πρωτεϊνών:  - που ανταποκρίνονται στις αναγκαίες προϋποθέσεις του δικαιώματος στην ενίσχυση,  - που έχουν συνάψει με τους παραγωγούς πίσων, κουκιών και φουλίων, ή με άλλα φυσικά ή νομικά πρόσωπα, συμβάσεις που προβλέπουν την πληρωμή στους παραγωγούς μιας τιμής τουλάχιστον ίσης προς την ελάχιστη τιμή.  Η ελάχιστη αυτή τιμή καθορίζεται σ' ένα επίπεδο που, λαμβάνοντας υπόψη τις μεταβολές της αγοράς καθώς και τα έξοδα μεταφοράς των εν λόγω προϊόντων από τις ζώνες παραγωγής προς τις ζώνες μεταποιήσεως, επιτρέπει στους παραγωγούς να επιτυγχάνουν δίκαιη  αμοιβή.  Η τιμή αυτή καθορίζεται ταυτόχρονα και κατά την ίδια διαδικασία με εκείνη του υπολογισμού της τιμής ενεργοποιήσεως.  Στην περίπτωση των μονάδων εκχυλίσεως συμπυκνωμένων πρωτεϊνών, η ανωτέρω ενίσχυση χορηγείται μόνο κατά προκαθορισμένη αναλογία των ποσοτήτων των υποπροϊόντων που προέρχονται από την παρασκευή των συμπυκνωμένων πρωτεϊνών και προορίζονται να  χρησιμοποιηθούν στη διατροφή των ζώων, εφ' όσον η περιεκτικότητα σε πρωτεΐνες των υποπροϊόντων αυτών είναι τουλάχιστον ίση με μία ελάχιστη περιεκτικότητα που θα καθορισθεί."  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιουλίου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 9 Ιουνίου 1980.  Για το Συμβούλιο Ο Πρόεδρος F. FOSCHI  (1) ΕΕ αριθ. Α 85 της 8.4.1980, σ. 11.  (2) Γνώμη διατυπωθείσα την 26η Μαρτίου 1980 (δεν έχει ακόμα δημοσιευθεί στην Επίσημη Εφημερίδα).  (3) ΕΕ αριθ. Ν 142 της 30.5.1978, σ. 8.